اس عظيم تحريك ميں ملت كامياب ہوئي اور بنى اميہ كے ظالم خلفاء سے اسلامى خلافت چھين لي_ لوگوں كو بڑى خوشى تھى كہ انہوں نے ظالم خلفا كے شر سے نجات حاصل كرلى ہے اور اس كے علاوہ حق كو حق دار تك پہنچا ديا اور اسلامى خلافت كو خاندان پيغمبر(ص) ميں  پلٹاديا ہے _ علويين بھى كسى حد تك خوش تھے اگر چہ انھيں خلافت نہيں ملى تھى ليكن كم از كم بنى اميہ كے ظلم و ستم سے تو مطمئن ہوگئے تھے _ مسلمان اس كاميابى سے بہت خوش تھے اور ملك كے عام حالات كى اصلاح ، اسلام كى ترقى اور اپنى بہبودى كے سنہرے خواب ديكھ رہے تھے اور ايك دوسرے كو خوشخبرى دے رہے تھے _ ليكن كچھ ہى روز كے بعد وہ خواب سے بيدار ہوئے تو ديكھا كہ حالات ميں كوئي تبديلى نہيں آئي ہے اور بنى عباس و بنى اميہ كى حكومت ميں كوئي فرق نہيں ہے _ سب رياست طلب اور خوش باش ہيں _ مسلمانوں كا بيت المال تباہ ہورہاہے _ عدل و  انصاف ، اصلاحات اور احكام الہى كے نفاذ كا كہيں نام و نشان نہيں ہے _ رفتہ رفتہ لوگوں كى آنكھيں كھليں اور انہوں نے اپنے غلط فہمى اور بنى عباس كى نيرنگ كو سمجھ ليا _